ᱵᱟᱨᱮᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱵᱟᱨᱮᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱚᱰ:- BE, BRY) ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱵᱟᱨᱮᱞᱤ ᱥᱚᱦᱚᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫ ᱞᱟᱹᱠᱛᱤᱭᱟᱱ ᱥᱴᱮᱥᱚᱱ ᱠᱟᱱᱟ ᱟᱨ ᱠᱚᱧᱮ-ᱥᱟᱢᱟᱝ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱤᱡᱽᱡᱚᱛᱱᱚᱜᱚᱨ ᱨᱮᱞᱣᱮ ᱰᱤᱵᱤᱡᱚᱱ ᱟᱨ ᱠᱚᱧᱮ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱢᱚᱨᱟᱫᱟᱵᱟᱫᱽ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾Northeastern Railway ᱱᱚᱶᱟ ᱫᱚ ᱞᱚᱠᱷᱱᱚᱣ-ᱢᱚᱨᱟᱫᱟᱵᱟᱫᱽ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱟᱨ ᱞᱚᱠᱷᱱᱚᱣ-ᱥᱤᱛᱟᱯᱩᱨ-ᱞᱚᱠᱷᱤᱢᱯᱩᱨ-ᱯᱤᱞᱤᱵᱷᱤᱛ-ᱵᱟᱨᱮᱞᱤ-ᱠᱟᱥᱜᱚᱸᱡᱽ ᱞᱟᱭᱤᱱ ᱱᱚᱸᱰᱮ ᱠᱷᱚᱱ ᱦᱤᱡᱩᱜ ᱠᱟᱱ ᱡᱟᱹᱥᱛᱤ ᱜᱟᱱ ᱴᱨᱮᱱ ᱠᱚ ᱞᱟᱹᱜᱤᱫ ᱢᱤᱫ ᱥᱴᱚᱯ ᱠᱟᱱᱟ ᱾ ᱵᱟᱨᱮᱞᱤ ᱡᱚᱸᱠᱥᱚᱱ ᱫᱚ ᱵᱨᱚᱰ ᱜᱮᱡᱽ ᱟᱨ ᱢᱤᱴᱚᱨ ᱜᱮᱡᱽ ᱵᱟᱱᱟᱨ ᱛᱮᱜᱮ ᱥᱮᱵᱟ ᱮᱢᱚᱜ ᱠᱟᱱ ᱛᱟᱦᱮᱱᱟ, ᱵᱟᱨᱮᱞᱤ ᱡᱚᱸᱠᱥᱚᱱ ᱫᱚ ᱵᱨᱚᱰ ᱜᱮᱡᱽ ᱟᱨ ᱢᱤᱴᱚᱨ ᱜᱮᱡᱽ ᱵᱟᱱᱟᱨ ᱛᱮ ᱞᱚᱠᱷᱱᱚᱣ ᱠᱷᱚᱱ ᱡᱚᱲᱟᱣ ᱟᱠᱟᱱᱟ, ᱵᱨᱚᱰ ᱜᱮᱡᱽ ᱫᱚ ᱛᱤᱞᱦᱟᱨ, ᱥᱟᱦᱡᱟᱦᱟᱸᱯᱩᱨ, ᱦᱟᱨᱫᱚᱭ ᱞᱮᱠᱟᱛᱮ ᱞᱚᱠᱷᱱᱚᱣ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱮᱴᱟᱜ ᱯᱟᱦᱴᱟ ᱠᱷᱚᱱ ᱯᱤᱞᱤᱵᱷᱤᱴ-ᱢᱤᱞᱟᱱᱤ-ᱞᱚᱠᱷᱤᱢᱯᱩᱨ-ᱥᱤᱛᱟᱯᱩᱨ ᱦᱚᱛᱮᱛᱮ ᱞᱚᱠᱷᱱᱚᱣ ᱠᱷᱚᱱ ᱢᱤᱴᱚᱨ ᱜᱮᱡᱽ ᱛᱮ ᱡᱚᱲᱟᱣ ᱟᱠᱟᱱᱟ, ᱢᱮᱱᱠᱷᱟᱱ ᱱᱤᱛᱚᱜ ᱱᱚᱣᱟ ᱢᱤᱴᱚᱨ ᱜᱮᱡᱽ ᱵᱨᱚᱰᱜᱚᱡᱽ ᱨᱮ ᱵᱚᱫᱚᱞ ᱟᱠᱟᱱᱟ ᱾

ᱱᱟᱜᱟᱢ
᱓᱑ ᱢᱟᱨᱪ ᱑᱘᱗᱒ ᱥᱮᱨᱢᱟ ᱨᱮ ᱵᱨᱤᱴᱤᱥ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱥᱤᱧᱚᱛᱤᱭᱟᱹ ᱪᱟᱸᱜᱟ ᱨᱮᱞᱣᱮ ᱠᱤᱱ ᱦᱟᱛᱟᱣ ᱠᱮᱫ ᱛᱟᱭᱚᱢ ᱟᱨ ᱞᱚᱠᱷᱱᱚᱣ-ᱠᱟᱱᱯᱩᱨ ᱢᱩᱬ ᱞᱟᱭᱤᱱ ᱨᱮᱱᱟᱜ ᱧᱩᱛᱩᱢ ᱟᱵᱚᱫᱷ ᱟᱨ ᱨᱳᱦᱤᱞᱠᱷᱚᱸᱰ ᱨᱮᱞᱣᱮ ᱛᱮ ᱩᱪᱟᱹᱲ ᱠᱮᱫ ᱛᱟᱭᱚᱢ, ᱨᱮᱞᱣᱮ ᱥᱮᱵᱟ ᱞᱚᱠᱷᱱᱚᱣ ᱨᱮᱱᱟᱜ ᱯᱟᱪᱮ ᱥᱮᱫ ᱯᱟᱥᱱᱟᱣ ᱮᱦᱚᱵ ᱮᱱᱟ ᱾ ᱞᱚᱠᱷᱱᱚᱣ ᱠᱷᱚᱱ ᱥᱟᱱᱰᱤᱞᱟ ᱟᱨ ᱚᱱᱟ ᱛᱟᱭᱚᱢ ᱦᱟᱨᱫᱚᱭ ᱞᱟᱹᱜᱤᱫ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱵᱮᱱᱟᱣ ᱑᱘᱗᱒ ᱥᱟᱞᱮ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱱᱚᱶᱟ ᱞᱟᱭᱤᱱ ᱫᱚ ᱑ ᱱᱚᱵᱷᱮᱢᱵᱚᱨ ᱑᱘᱗᱓ ᱨᱮ ᱵᱟᱨᱮᱞᱤ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱾ ᱱᱚᱶᱟ ᱢᱟᱲᱟᱝ, ᱢᱚᱨᱟᱫᱟᱵᱟᱫᱽ ᱠᱷᱚᱱ ᱪᱟᱱᱫᱚᱣᱥᱤ ᱞᱟᱹᱜᱤᱫ ᱢᱤᱫᱴᱟᱹᱝ ᱨᱮᱞ ᱞᱟᱭᱤᱱ ᱑᱘᱗᱒ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ; ᱱᱚᱶᱟ ᱦᱚᱸ ᱵᱟᱨᱮᱞᱤ ᱫᱷᱟᱹᱨᱤᱡ ᱵᱟᱲᱦᱟᱣ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱵᱮᱱᱟᱣ ᱫᱚ ᱒᱒ ᱰᱤᱥᱮᱢᱵᱚᱨ ᱑᱘᱗᱓ ᱨᱮ ᱯᱩᱨᱟᱹᱣ ᱞᱮᱱᱟ ᱛᱟᱦᱮᱸᱫ ᱾

ᱵᱟᱨᱮᱞᱤ ᱟᱨ ᱢᱚᱨᱟᱫᱟᱵᱟᱫᱽ ᱫᱚ ᱨᱟᱢᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱ ᱢᱤᱫ ᱱᱟᱣᱟ ᱨᱮᱞ ᱞᱟᱭᱤᱱ, ᱡᱟᱦᱟᱸ ᱫᱚ ᱵᱟᱨᱮᱞᱤ-ᱢᱚᱨᱟᱫᱟᱵᱟᱫᱽ ᱠᱳᱨᱰ ᱠᱚ ᱢᱮᱱᱟᱜ ᱠᱟᱱᱟ, ᱔ ᱰᱤᱥᱮᱢᱵᱚᱨ ᱑᱘᱙᱑ ᱨᱮ ᱦᱩᱭ ᱞᱮᱱᱟ, ᱟᱨ ᱘ ᱡᱩᱱ ᱑᱘᱙᱔ ᱨᱮ ᱯᱩᱨᱟᱹᱣ ᱞᱮᱱᱟ ᱛᱟᱦᱮᱸᱫ ᱾ ᱘ ᱱᱚᱵᱷᱮᱢᱵᱚᱨ ᱑᱙᱘᱔ ᱨᱮ ᱢᱩᱬ ᱞᱟᱭᱤᱱ ᱫᱚ ᱱᱚᱶᱟ ᱠᱳᱨᱰ ᱨᱮ ᱦᱮᱡ ᱮᱱᱟ, ᱟᱨ ᱢᱟᱨᱮ ᱞᱟᱭᱤᱱ ᱨᱮᱱᱟᱜ ᱧᱩᱛᱩᱢ ᱫᱚ ᱪᱟᱱᱫᱚᱣᱥᱤ ᱞᱩᱯ ᱮᱱᱟ ᱾

ᱡᱚᱲᱟᱣ ᱟᱠᱟᱱ
ᱵᱟᱨᱮᱞᱤ ᱨᱮᱞᱣᱮ ᱥᱴᱮᱥᱚᱱ ᱫᱚ ᱞᱚᱠᱷᱱᱚᱣ, ᱫᱤᱞᱞᱤ, ᱡᱟᱹᱢᱢᱩ, ᱟᱢᱨᱤᱛᱥᱚᱨ, ᱟᱢᱵᱟᱞᱟ, ᱡᱚᱞᱚᱱᱫᱷᱚᱨ, ᱯᱚᱴᱷᱟᱱᱠᱚᱴ, ᱞᱩᱫᱷᱤᱭᱟᱱᱟ, ᱜᱳᱨᱟᱠᱷᱯᱩᱨ, ᱵᱟᱨᱟᱬᱚᱥᱤ, ᱫᱷᱟᱱᱵᱟᱫᱽ, ᱢᱚᱣ, ᱜᱟᱡᱤᱯᱩᱨ, ᱦᱟᱵᱽᱲᱟ, ᱜᱩᱣᱟᱦᱟᱴᱤ, ᱯᱟᱴᱱᱟ, ᱟᱜᱽᱨᱟ, ᱟᱞᱤᱜᱚᱲ, ᱢᱚᱨᱟᱫᱟᱵᱟᱫᱽ, ᱵᱚᱫᱟᱭᱩᱝ, ᱰᱮᱦᱨᱟᱰᱩᱱ, ᱟᱞᱞᱟᱦᱟᱵᱟᱫᱽ, ᱠᱟᱴᱷᱜᱳᱫᱟᱢ, ᱢᱩᱢᱵᱟᱭ, ᱚᱦᱢᱚᱫᱟᱵᱟᱫᱽ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱤᱞᱮᱠᱴᱨᱤᱠ ᱵᱟᱥ
ᱥᱚᱦᱚᱨ ᱨᱮ ᱥᱤᱴᱤ ᱤᱞᱮᱠᱴᱨᱤᱠ ᱵᱟᱥ ᱦᱚᱸ ᱮᱛᱚᱦᱚᱵ ᱟᱠᱟᱱᱟ ᱾ ᱮᱛᱚᱦᱚᱵ ᱨᱮ ᱖ ᱯᱷᱮᱵᱽᱨᱩᱣᱟᱨᱤ, ᱒᱐᱒᱒ ᱨᱮ ᱓ ᱭᱟ ᱢᱩᱬ ᱦᱚᱨ ᱨᱮ ᱖ ᱜᱚᱴᱟᱝ ᱵᱟᱥ ᱠᱚ ᱮᱛᱚᱦᱚᱵ ᱞᱮᱱᱟ ᱾ ᱱᱤᱛᱚᱜ ᱒᱕ ᱜᱚᱴᱟᱝ ᱠᱷᱚᱱ ᱑᱓ ᱜᱚᱴᱟᱝ ᱵᱟᱥ ᱕ ᱜᱚᱴᱟᱝ ᱦᱚᱨ ᱨᱮ ᱪᱟᱞᱟᱜ ᱠᱟᱱᱟ ᱾ ᱱᱚᱣᱟ ᱥᱮᱵᱟ ᱠᱷᱚᱱ ᱯᱷᱚᱨᱤᱫᱽᱯᱩᱨ ᱟᱨ ᱵᱷᱳᱡᱤᱯᱩᱨᱟ ᱡᱚᱲᱟᱣ ᱟᱠᱟᱱᱟ ᱾

ᱢᱮᱴᱨᱚ
ᱱᱚᱶᱟ ᱥᱴᱮᱥᱚᱱ ᱫᱚ ᱵᱟᱨᱮᱞᱤ ᱢᱮᱴᱨᱚ ᱞᱟᱹᱜᱤᱫ ᱢᱤᱫ ᱠᱨᱚᱥᱨᱳᱰ ᱟᱨ ᱥᱟᱥᱟᱝ ᱞᱟᱭᱤᱱ ᱞᱟᱹᱜᱤᱫ ᱢᱤᱫ ᱴᱟᱨᱢᱤᱱᱟᱞ ᱥᱴᱮᱥᱚᱱ ᱞᱮᱠᱟᱛᱮ ᱦᱚᱸ ᱵᱮᱱᱟᱣ ᱟᱠᱟᱱᱟ ᱾

ᱞᱟᱭᱤᱱᱯᱩᱭᱞᱩ ᱠᱟᱹᱢᱤᱦᱚᱨᱟᱥᱴᱮᱥᱚᱱ ᱠᱚᱡᱤᱞᱤᱧ(ᱠᱤᱞᱚᱢᱤᱴᱚᱨ) ᱴᱟᱨᱢᱤᱱᱟᱞ  ᱥᱟᱥᱟᱝ ᱞᱟᱭᱤᱱ ᱯᱞᱟᱱ ᱵᱮᱱᱟᱣ᱒᱐᱒᱑.᱕᱔ᱵᱟᱨᱮᱞᱤ ᱡᱚᱸᱠᱥᱚᱱᱵᱷᱳᱡᱤᱯᱩᱨᱟ ᱥᱮᱱᱴᱨᱟᱞ

ᱠᱟᱹᱨᱜᱟᱲ
ᱵᱟᱨᱮᱞᱤ ᱫᱚ ᱥᱤᱧᱚᱛ ᱨᱮᱱᱟᱜ ᱕᱐ ᱟᱱᱟᱜ ᱟᱨ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱘ ᱟᱱᱟᱜ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱨᱮ ᱟᱹᱰᱤ ᱜᱟᱱ ᱢᱟᱨᱟᱝ ᱤᱱᱰᱟᱥᱴᱨᱤ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱠᱟᱹᱢᱤ ᱮᱢᱚᱜ ᱠᱟᱱᱟ ᱾ ᱵᱤ.ᱮᱞ. ᱟᱜᱽᱨᱳ ᱤᱱᱰᱚᱥᱴᱨᱤᱡᱽ ᱞᱤᱢᱤᱴᱮᱰ, ᱨᱟᱢᱟ ᱥᱭᱟᱢᱟ ᱯᱮᱯᱟᱨ ᱤᱱᱰᱚᱥᱴᱨᱤᱡᱽ, ᱚᱢᱚᱨ ᱮᱞᱚᱢ ᱟᱨ ᱮᱞᱟᱭᱤᱰ ᱠᱮᱢᱤᱠᱮᱞᱥ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ, ᱚᱢᱚᱨ ᱱᱟᱨᱟᱭᱚᱬ ᱤᱱᱰᱚᱥᱴᱨᱤᱡᱽ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱫᱚ ᱥᱚᱦᱚᱨ ᱨᱮᱱᱟᱜ ᱢᱩᱬᱩᱛ ᱤᱱᱰᱟᱥᱴᱨᱤ ᱠᱟᱱᱟ ᱾ ᱡᱟᱦᱟᱸ ᱨᱮ ᱚᱢᱚᱨ ᱮᱞᱚᱢ ᱮᱸᱰ ᱮᱞᱟᱭᱤᱰ ᱠᱮᱢᱤᱠᱟᱞᱥ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱮᱞᱚᱢ ᱵᱮᱱᱟᱣᱤᱡ ᱠᱟᱱᱟᱭ ᱾

ᱜᱮᱞᱟᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱢᱚᱨᱟᱫᱟᱵᱟᱫᱽ ᱨᱮᱞᱣᱮ ᱠᱷᱚᱸᱰ
ᱛᱷᱚᱠ:ᱵᱟᱨᱮᱞᱤ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ